Document ID: /roh_data/filtered/fineweb-2-filterrobots_roh.jsonl.gz/26291

Memia blers trens da vitgira che curseschan en Svizra han mancanzas tecnicas. Quai tenor in rapport da l'uffizi federal da traffic. L'onn passà ha l'uffizi prendì sut la marella radund 7'000 vaguns da 400 trens da vitgira. Adina puspè hajan ins chattà mancanzas da segirtad ha ditg la pledadra da l'uffizi Olivia Ebinger al radio SRF. Latiers tutgian frains manglus, mancanzas vid las rodas u tendas cun rusnas. La qualitad dals trens stagneschia sin in nivel betg cuntentaivel, scriva l'uffizi da traffic.
RR novitads 06:00